SAIL के चेयरमैन पर हमले के मामले में बड़ा खुलासा, ठेकेदार एके सिंह गिरफ्तार  
सेल और सिंह के बीच 100 करोड़ रुपये के कोयले की डील हुई थी
सेम्पल दो बार मंगवाए गए लेकिन तय मानकों पर खरे नहीं उतरे
मामले में छह हमलावर पहले गिरफ्तार हो चुके
स्टील अथॉरिटी ऑफ़ इंडिया (SAIL) के चेयरमैन अनिल कुमार चौधरी पर हमले को लेकर बड़ा खुलासा हुआ है. दिल्ली पुलिस ने एक बड़े कॉन्ट्रैक्टर और कोल माफिया एके सिंह को गिरफ्तार किया है. एके सिंह ने छह लाख रुपये की सुपारी दी थी. पुलिस के मुताबिक सेल (SAIL) और एके सिंह के बीच 100 करोड़ रुपये के कोयले की डील हुई थी. यह कोयला अमेरिका की सोनम ट्रेडिंग SCZ कंपनी से मंगाया जाना था. इसके लिए सेल ने 30 करोड़ रुपये दे भी दिए थे. कोयले के सेम्पल दो बार मंगवाए गए लेकिन तय मानकों पर कोयला खरा नहीं उतरा. इन वजहों से यह डील कैंसिल हो गई.
सूत्रों के मुताबिक जिस कंपनी से कोयला आना था वह कंपनी एके सिंह के बेटे की थी. इसी को लेकर एके सिंह और सेल के बीच विवाद चल रहा था. इसी वजह से एके सिंह ने सेल के चैयरमेन को सबक सिखाने का प्लालिंग की. इसी प्लानिंग के तहत 7 अगस्त 2019 को हुडको प्लेस के पास सेल के चैयरमेन अनिल कुमार चौधरी पर रोडरेज के बहाने हमला करवाया गया.
इस मामले में कई हमलावर पहले गिरफ्तार हो चुके हैं और अब पुलिस  ने मुख्य साजिशकर्ता एके सिंह को गिरफ्तार किया है. इस मामले में छह लोग पहले अरेस्ट हो चुके हैं. एके सिंह ने छह लाख रुपये की सुपारी दी थी.